[{"text_idx": "#000000", "text": "Bidalketa honen izenburua \u201cBizitza eta irakurmena\u201d Aste Santu oporretarako aholkatu nahi dizuedan liburuaren bera da."}, {"text_idx": "#000001", "text": "Oporretan, normalean, gehiago irakurri ohi da, denbora dugu eta. Erosi, deskargatu edo mailegatu dituzuen liburuez gain, 201 orrialdeko harribitxi hau irakurri beharko zenuteke.\nBertan aurkituko dituzue: atal bat irakurtzera animatzeko estrategia eta trikimailuekin; haur literaturari buruzko zerrenda bat gazteleraz; klasikoei buruzko hausnarketak; lagungarriak izan daitezkeen ideak guraso eta irakasleentzat gazteengan irakurzaletasuna pizteko lan malkartsuan. Eta, jakina, liburutegiei dagokien atala ezin falta! Zazpigarren atala"}, {"text_idx": "#000002", "text": "Irakurzaletasuna pizteko ez dago errezeta magikorik, baina Teixidorrek arrazoia baldin badu, \u201d Liburuzaleak bizitza anitza du: berea eta liburuetakoa. Horregatik, esperientzia gehiago bizitzen ditu, emozioz beteriko bizitza aberatsagoa bizi du\u201d. (17. orrialdean)"}, {"text_idx": "#000003", "text": "Teixidorrek ikastoletan ahotsgorako irakurketa gomendatzen du! Gutxienez ordubete. Badakit, zenbait hizkuntza irakaslek egiten dutela, eta oso pozik daudela emaitzekin. Nire ustez, klasean behineko irakurketa saioa edozein irakurketa kanpaina baino eraginkorragoa izan daiteke."}, {"text_idx": "#000004", "text": "Emili Teixidor idazle ezaguna da eta ospea lortu du askeneko boladan, \u201cPa negre\u201d filma bere nobela batean oinarrituta dagoelako. Biak ere, liburua eta filma, guztiz gomendagarriak."}, {"text_idx": "#000006", "text": "Arantza Urkia naiz, Donostia Kulturako liburutegien sareko zuzendaria. Blog honetan nire gogoetak idatziko ditut, bereziki iburutegi munduko berrikuntzak eta teknologia berriak irakurketa eta liburuetan duten eraginaz arituko naiz."}]